CELEX: C2006/165/41
Language: da
Date: 2006-07-15 00:00:00
Title: Sag C-235/06: Sag anlagt den  24. maj 2006  — Kommissionen for De Europæiske Fællesskaber mod Republikken Østrig

15.7.2006   
            
            
               DA
            
            
               Den Europæiske Unions Tidende
            
            
               C 165/22
            
         Sag anlagt den 24. maj 2006 — Kommissionen for De Europæiske Fællesskaber mod Republikken Østrig
   (Sag C-235/06)
   (2006/C 165/41)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved G. Braun og R. Vidal Puig, som befuldmægtigede)
   
      Sagsøgt: Republikken Østrig
   Sagsøgerens påstande
   Sagsøgeren har nedlagt følgende påstande:
   
               —
            
            
               Det fastslås, at Republikken Østrig har tilsidesat sine forpligtelser i henhold til Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (1), idet den ikke har fastsat sanktioner i forordningens artikel 16's forstand.
            
         
               —
            
            
               Republikken Østrig tilpligtes at betale sagens omkostninger.
            
         Søgsmålsgrunde og væsentligste argumenter
   Artikel 16 i forordning nr. 261/2004 bestemmer, at der skal fastsættes sanktioner overfor flyselskaber i tilfælde af, at de ikke yder kompensation, ikke tilbyder anden befordring eller ikke anerkender krav på refundering af billetten. De sanktioner, som medlemsstaterne fastsætter for overtrædelse af forordningen, skal være effektive, stå i forhold til overtrædelsen og have afskrækkende virkning.
   Ifølge de for Kommissionen foreliggende oplysninger har Østrig endnu ikke fastsat sanktioner for overtrædelse af forordningen, der er effektive, står i forhold til overtrædelsen og har afskrækkende virkning.
   
      (1)  EUT L 46 af 17.2.2004, s. 1.